**VABILO NA POHOD NA RABOTNICO (431m) IN GOLEC (380m)**

***KDAJ:*** V SOBOTO, 19.10.2013

***OPIS POTI: nezahtevna pot***

Iz Komna se peljemo po cesti za Branik, mimo spomenika v Dovcah in parkiramo avto na parkirišču, ob odcepu ceste za Grižnik. Od tu bomo šli po poti mimo kmetije Grižnik, nadaljevali po gozdni poti do širokega sedla in se povzpeli na Rabotnico, od koder je lep razgled na Trnovski gozd, Nanos, preko Krasa do morja. Po malici in okrepčilu, bomo pot nadaljevali na Golec, vrh nad gradom Rihenberk, s širokim travnatim slemenom in pogledom na dolino Branice in na okoliške vasi. Vračali se bomo po isti poti do parkirišča ob cesti.

***KAJ POTREBUJEMO ZA POHOD?***

* ***HRANO IN PIJAČO*** IZ NAHRBTNIKA
* ***OBUTEV***  PLANINSKE ČEVLJE
* ***OBLEKO***  PRIMERNO VREMENU
* ***ČE MISLI DEŽEVATI*** DEŽNIK ALI PELERINO
* ***V NAHRBTNIKU*** IMAMO TUDI KOMPLET ZA PRVO POMOČ ( tri obliže, povoj in ruto pestovalko)
* ***DOBRO VOLJO***

DOBIMO SE OB **9.00 URI**, NA PARKIRIŠČU, OB ODCEPU CESTE ZA GRIŽNIK.

**PRIJAVE**: prijavnice oddajo učenci mentorici krožka, do četrtka. Ostali udeleženci svojo prisotnost sporočijo na tel. 05 731 89 23 ali na mail: neja.obed@gmail.com.

Marija Saksida, mentorica krožka